Marshallplanen+og+Trumandoktrinen

=Trumandoktrinen og Marshallplanen=

Trumandoktrinen er en erklæring som presidenten i USA, Truman ga i 1947. Denne erklæringen gikk ut på å forsvare de frie landene som ble truet av kommunismen, enten undergraving innenfra eller ytre press. Grunnen til Trumandoktrinen var at da det var borgerkrig i Hellas (fra 1946-1949) deltok kommunistene i frigjøringen av landet, men etter at krigen var ferdig prøvde de å ta makten i landet. Da gikk USA inn i krigen på regjeringstroppens side og kommunistene ble nedkjempet.

Marshallplanen var en plan lansert av George Marshall i juni 1947. Planen gikk ut på at USA skulle gi store pengesummer til den europeiske økonomien for å støtte gjenreisningen etter krigen og avhjelpe nød. Til sammen ble det overført ca 12 milliarder dollar fra USA til Europa, det meste av dette ble gitt som gaver. Pengene ble overført i en periode på 4 år (1948–52). Det var forskjellige motiver bak Marshallplanen en av disse var at i tillegg til økonomisk gjenreising av Europa skulle det bidra til at de amerikanske markedene ble utvidet og verdenshandelen stimulert. Marshallplanen var også en forlengelse av Trumandoktrinen, fordi amerikanerne mente at kommunistene ville ha bedre sjanser til å overta makten i mange land hvis nød og elendighet fikk bre seg i de krigsherjede landene. Altså skulle velstand redde Vest-Europa fra kommunistene.